 **JAVNA VATROGASNA POSTROJBA GRADA CRIKVENICE**

 **51260 CRIKVENICA Vinodolska ulica br. 16**

 **Tel. 051/241631 telefax: 051/242039**

 **e-mail: info@jvp-crikvenica.hr**

**PRAVILNIK**

**o unutarnjoj organizaciji**

 **i sistematizaciji radnih mjesta**

 **u Javnoj vatrogasnoj postrojbi**

**GRADA CRIKVENICE**

**Travanj 2022. godine**

[1. OPĆE ODREDBE 2](#_Toc100648096)

[2. UNUTARNJE USTROJSTVO POSTROJBE 2](#_Toc100648097)

[3. SISTEMATIZACIJA POSLOVA I RADNIH MJESTA 2](#_Toc100648098)

[Zapovjednik Postrojbe 3](#_Toc100648099)

[Zamjenik zapovjednika Postrojbe 4](#_Toc100648100)

[Spremačica 5](#_Toc100648101)

[Vatrogasac - voditelj vatrogasnog odjeljenja 5](#_Toc100648102)

[Vatrogasac - vozač vatrogasnih vozila 6](#_Toc100648103)

[Vatrogasac 6](#_Toc100648104)

[4. PRIJELAZNE I ZAVRŠNE ODREDBE 7](#_Toc100648105)

Temeljem članka 16. , u svezi s člankom 45. Statuta Javne vatrogasne postrojbe Grada Crikvenice ( u daljnjem tekstu: Postrojba), članka 54. stavak 2. Zakona o ustanovama (“Narodna novine”, broj: 76/93, 29/97, 47/99, 35/08 i 127/19 ), članka 32. Zakona o vatrogastvu (“Narodna novine”, broj: NN 125/19) te sukladno članku 26. Zakona o radu (“Narodne novine”, broj: 93/14, 127/17 i 98/19), Vatrogasno vijeće Postrojbe, dana 11. travnja 2022. godine donosi

**PRAVILNIK**

**o unutarnjoj organizaciji i sistematizaciji radnih mjesta**

**u Javnoj vatrogasnoj postrojbi GRADA CRIKVENICE**

# OPĆE ODREDBE

**Članak 1.**

(1) Ovim Pravilnikom uređuje se unutarnji ustroj Postrojbe, rukovođenje, sistematizacija poslova i radnih zadataka, posebnih uvjeta koje radnik mora udovoljiti za obavljanje poslova te pitanja s time u svezi koja nisu uređena drugim aktima.

# UNUTARNJE USTROJSTVO POSTROJBE

**Članak 2.**

(1) Postrojba obavlja djelatnost sukladno Zakonu, a može u svome sastavu imati i Službu računovodstvenih poslova.

**Članak 3.**

(1) Zapovjednik Postrojbe organizira, vodi rad, djelovanje i poslovanje postrojbe.

(2) Zapovjednik iz stavka 1. ovoga članka ima zamjenika i pomoćnika.

# SISTEMATIZACIJA POSLOVA I RADNIH MJESTA

**Članak 4.**

(1) Sistematizacijom poslova uređuju se svi poslovi koji se obavljaju u Postrojbi. Sistematizacija poslova temelj je za utvrđivanje uglavaka pojedinog ugovora o radu, kojeg Postrojba sklapa sa svakim radnikom, glede naziva, naravi i vrste rada, kao i utvrđivanja obveza radnika u obavljanju poslova.

**Članak 5.**

(1) Skup istih ili sličnih poslova koji se obavljaju u Postrojbi označava se radnim mjestom. Svako radno mjesto ima naziv.

(2) Raspored radnika na poslove radnih mjesta unutar Postrojbe utvrđuje zapovjednik Postrojbe.

**Članak 6.**

(1) Osim općih uvjeta utvrđenih zakonom, koje radnik mora udovoljiti za rad na određenom radnom mjestu, ovim Pravilnikom utvrđuje se i posebni uvjeti i to:

1. stručna sprema,
2. posebna znanja, sposobnosti i ispiti,
3. radno iskustvo,
4. posebna zdravstvena sposobnost.

**Članak 7.**

(1) Udovoljavanje općim i posebnim uvjetima, utvrđenim ovim Pravilnikom, radnik dokazuje odgovarajućim javnim ispravama.

**Članak 8.**

(1) Ugovorom o radu može se ugovoriti provjera radnikovih znanja i sposobnosti i probnim radom:

1. za radna mjesta za koja je utvrđen uvjet VSS u trajanju do šest mjeseci
2. za radna mjesta za koja je utvrđen uvjet VŠS u trajanju do četiri mjeseca
3. za radna mjesta za koja je utvrđen uvjet SSS u trajanju do dva mjeseca

(2) Zapovjednik postrojbe može odlučiti da se radnika primi na rad bez probnog rada, ako se na temelju radnog iskustva ili drugih okolnosti može nedvojbeno ocijeniti stručnost i sposobnost radnika.

**Članak 9.**

(1) Posebna zdravstvena sposobnost, kao uvjet za sklapanje ugovora o radu, utvrđuje se sukladno pozitivnim zakonskim propisima.

**Članak 10.**

1. U Postrojbi se sistematiziraju poslovi i zadaće na sedam radnih mjesta sa osamnaest izvršitelja.
2. Koeficijenti složenosti poslova radnih mjesta iz stavka 1. ovog članka prikazani su u tablici 1. koja je sastavni dio ovog Pravilnika.

(3) Radna mjesta s opisom poslova i zadataka koje radnici obavljaju te uvjetima koje moraju ispunjavati i potrebnim brojem izvršitelja navedena su u člancima 11. do 17. ovog Pravilnika.

**Članak 11.**

## Zapovjednik Postrojbe

(1) Potreban broj izvršitelja: 1 (jedan).

(2) Posebni uvjeti za zasnivanje radnog odnosa:

1. najmanje kratki stručni studij ili preddiplomski stručni studij u trajanju od tri godine
2. najmanje pet godina iskustva na poslovima vatrogasca s posebnim ovlastima i odgovornostima.
3. da ima posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove
4. da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)
5. ispunjavati propisanu razinu tjelesne i motoričke sposobnosti
6. moraju imati najmanje srednju stručnu spremu vatrogasnog smjera.
7. položen stručni ispit za vatrogasce s posebnim ovlastima i odgovornostima.
8. obnašati dužnost odnosno obavljati poslove u dobi od 18 godina do 65 godina života odnosno 67 godina života ako su na mandat imenovani prije navršetka 65 godina života.
9. dozvola za upravljanje motornim vozilom „B“ kategorije.

(3) Popis i opis poslova i zadataka:

- obavlja poslove predviđene zakonom

- rukovodi i organizira rad u Postrojbi

- organizira vatrogastvo na svom području

- poduzima mjere za bolju organiziranost

- obavlja stručni nadzor

- rukovodi složenijim intervencijama

- obavlja ostale poslove iz svoje nadležnosti

**Članak 12.**

## Zamjenik zapovjednika Postrojbe

(1) Potreban broj izvršitelja: 1 (jedan).

(2) Posebni uvjeti za zasnivanje radnog odnosa:

1. najmanje kratki stručni studij ili preddiplomski stručni studij u trajanju od tri godine
2. najmanje pet godina iskustva na poslovima vatrogasca s posebnim ovlastima i odgovornostima.
3. da ima posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove
4. da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)
5. ispunjavati propisanu razinu tjelesne i motoričke sposobnosti
6. moraju imati najmanje srednju stručnu spremu vatrogasnog smjera.
7. položen stručni ispit za vatrogasce s posebnim ovlastima i odgovornostima.
8. obnašati dužnost odnosno obavljati poslove u dobi od 18 godina do 65 godina života odnosno 67 godina života ako su na mandat imenovani prije navršetka 65 godina života.
9. dozvola za upravljanje motornim vozilom „B“ kategorije.

(3) Popis i opis poslova i zadataka:

- obavlja poslove predviđene zakonom

- neposredno rukovodi i organizira rad u Postrojbi

- mijenja zapovjednika u njegovoj odsutnosti

- objedinjuje i usmjerava rad smjena

- obavlja stručni nadzor

- rukovodi složenijim intervencijama

- obavlja ostale poslove iz svoje nadležnosti

**Članak 13.**

## Spremačica

(1) Potreban broj izvršitelja: 1 (jedan).

(2) Posebni uvjeti za zasnivanje radnog odnosa:

- završena osnovna škola

(3) Popis i opis poslova i zadataka:

- čisti i sprema prostorije

- obavlja i ostale poslove sukladno zapovjedi zapovjednika postrojbe ili osobe koju isti ovlasti

**Članak 14.**

## Vatrogasac - voditelj vatrogasnog odjeljenja

(1) Potreban broj izvršitelja: 5 (pet).

(2) Uvjeti za zasnivanje radnog odnosa:

Opći uvjeti:

* da ima stečenu stečenu kvalifikaciju vatrogasnog smjera
* da ima posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove
* ispunjavati posebno propisanu razinu tjelesne i motoričke sposobnosti
* da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)t
* položen stručni ispit za vatrogasce s posebnim ovlastima i odgovornostima
* minimalno pet ( 5 ) godine radnog staža na radnom mjestu profesionalnog vatrogasca
* najmanje “B” kategorija za upravljanje motornim vozilima

Popis i opis poslova i zadataka:

- obavlja poslove predviđene zakonom

- odgovoran za učinkovitost intervencije

- neposredno rukovodi i organizira rad

- rukovodi intervencijama

- izrađuje izvješća i predlaže poboljšanja

- provodi obuku i vježbe

1. obavlja ostale poslove iz svoje nadležnosti te poslove sukladno zapovjedi zapovjednika postrojbe ili osobe koju isti ovlasti

**Članak 15.**

## Vatrogasac - vozač vatrogasnih vozila

(1) Potreban broj izvršitelja: 5 (pet).

(2) Uvjeti za zasnivanje radnog odnosa:

1. minimalno završena srednja stručna sprema vatrogasnog smjera,
2. tjelesna i duševna sposobnost za obavljanje vatrogasne djelatnosti što se dokazuje potvrdom ovlaštene zdravstvene ustanove
3. minimalno dvije ( 2 ) godine radnog staža na radnom mjestu profesionalnog vatrogasca
4. da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)
5. najmanje “C” kategorija za upravljanje motornim vozilima

Popis i opis poslova i zadataka:

1. obavlja poslove predviđene zakonom
2. upravlja i rukuje vatrogasnim vozilima i tehnikom
3. odgovara za tehničku ispravnost vatrogasnih vozila i tehnike
4. obavlja ostale poslove iz svoje nadležnosti te poslove sukladno zapovjedi zapovjednika postrojbe ili osobe koju isti ovlasti

**Članak 16.**

## Vatrogasac

(1) Potreban broj izvršitelja: 5 (pet).

(2) Posebni uvjeti za zasnivanje radnog odnosa:

* da je mlađa od 30 godina prilikom prvog zaposlenja na radnom mjestu profesionalnog vatrogasca
* da ima stečenu kvalifikaciju na razinama 4.1. ili 4.2. prema HKO-u ili stečenu kvalifikaciju vatrogasnog smjera
* da ima posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove
* ispunjavati posebno propisanu razinu tjelesne i motoričke sposobnosti
* da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)
* da nije kažnjavana za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).
* najmanje “B” kategorija za upravljanje motornim vozilima

Popis i opis poslova i zadataka:

- obavlja poslove predviđene zakonom

- neposredno sudjeluje u intervencijama

- izvodi vježbe

- odgovara za učinkovitost i ispravnost zadužene opreme i sredstava

1. obavlja ostale poslove iz svoje nadležnosti te poslove sukladno zapovjedi zapovjednika postrojbe ili osobe koju isti ovlasti

**Članak 17.**

(1) Radnici Postrojbe raspoređeni na radna mjesta iz članaka 11. – 13. ovog Pravilnika raspoređuju se na rad u 8 satnom radnom vremenu, od 07,00/08,00 do 15,00/16,00 sati.

 (2) Radnici Postrojbe raspoređeni na radna mjesta iz članaka 14. – 16. ovog Pravilnika rade u turnusnom sustavu ( 12/24; 12/48 sati ), s time da su raspoređeni u smjene sukladno rasporedu rada koji donosi zapovjednik Postrojbe.

**Članak 18.**

(1) Radnici Postrojbe dužni su obavljati poslove i zadatke u skladu s propisima i pravilima struke i službe te su za svoj rad odgovorni zapovjedniku postrojbe ili osobi koju isti ovlasti.

# PRIJELAZNE I ZAVRŠNE ODREDBE

**Članak 19.**

(1) Zapovjednik Postrojbe će ponuditi radnicima sklapanje ugovora o radu, sukladno zakonu, ovome Pravilniku i drugim općim aktima Postrojbe.

**Članak 20.**

(1) Ovaj Pravilnik stupa na snagu osam dana nakon objave na internetskoj stranici i oglasnoj ploči JVP Grada Crikvenice.

**Članak 21.**

(1) Izmjene i dopune ovog Pravilnika donose se na način propisan Zakonom o radu za njegovo donošenje.

**Članak 23.**

(1) Stupanjem na snagu ovog Pravilnika prestaje važiti do sada važeći Pravilnik o unutarnjoj organizaciji i sistematizaciji radnih mjesta, koji se odnosi na Postrojbu.

KLASA: 030-03-01/22-02

UR.BROJ :2107-1-13/3-22-01

Crikvenica, 11.04.2022. godine

 Predsjednik Vatrogasnog vijeća

 Ivona Matošić Gašparović, mag.iur.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj Pravilnik o radu objavljen je na oglasnoj ploči i na internetskoj stranici Grada Crikvenice dana 11. travnja 2022.g. i stupa na snagu 19. travnja 2022.g.

TABLICA 1.

|  |  |  |
| --- | --- | --- |
| Redni broj | Grupa radnih mjesta | koeficijent |
| 1. | Zapovjednik Postrojbe | 3,60 |
| 2. | Zamjenik zapovjednika Postrojbe | 2,90 |
| 3. | Vatrogasac – voditelj vatrogasnog odjeljenja | 1,80 |
| 4. | Vatrogasac – vozač vatrogasnih vozila | 1,65 |
| 5. | Vatrogasac  | 1,55 |
| 6. | Vatrogasac – telefonist | 1,40 |
| 7. | Spremačica | 1,00 |